
Az 5-fluorcitozin molekula sugárzásmentes dezaktivációs útvonalainak elméleti vizsgálata

A DNS molekulát az ultraibolya sugárzás káros hatásaitól a nukleotidbázisok védik meg, ezek ugyanis képesek az abszorpció során elnyelt energiát hihetetlenül gyorsan, sugárzásmentes módon átadni a környezetnek. Az ultragyors sugárzásmentes dezaktivációhoz az elektronállapotok potenciálfelületei között fellépő alacsony energiájú, könnyen megközelíthető kereszteződések szükségesek, ezek teszik lehetővé a rendszer gyors visszajutását az alapállapotba.
Ebben a tanulmányban az 5-fluorcitozin molekula dezaktivációs útvonalait feltérképezve szeretnénk többet megtudni a citozin molekula ultragyors dezaktivációjáról. Korábbi kísérleti vizsgálatok ugyanis kimutatták, hogy az 5-fluorcitozin gerjesztett állapotbeli élettartama százszorosa a citozinénak vizes oldatban [1], és közel duplája gázfázisban [2], az 5-ös helyzetű szubsztitúció tehát kedvezőtlenebbé teszi a citozinéhoz hasonló útvonalon történő relaxációt.
CASSCF, CASPT2 és CCSD kvantumkémiai módszerekkel három olyan útvonalat vizsgáltam meg, amelyek a citozinnál alacsony energiájúnak bizonyultak, és emiatt magyarázhatják a molekula rövid élettartamát.
Az első útvonalra, amely egy nO-[image: ]* állapoton keresztül vezet, a szén-oxigén kötés jelentős megnyúlása, a C6 és N1 atomok körüli piramidalizáció jellemző. 
A második útvonalon az N3 atom és az amino csoport kihajlik a gyűrű síkjából, a kereszteződésben közel merőleges lesz rá. A kísérletileg gerjesztett [image: ]-[image: ]* állapot minimumából CASSCF szinten egy 0,36 eV magasságú gáton keresztül juthat el a rendszer a kereszteződésig.
A harmadik útvonalon a gyűrű megcsavarodik a C5-C6 kötés körül, a szubsztituenseik ellentétes irányba fordulnak ki. A kónikus átmetszés és a [image: ]-[image: ]* állapot minimuma között még egy minimumot találtunk, ez CASSCF és CCSD szinten 0,4-0,5 eV-tal magasabb energiájú, mint a [image: ]-[image: ]* minimum, tehát az útvonalon fellépő gát ennél biztosan magasabb lesz. A citozin molekulánál ennek a kereszteződésnek az eléréséhez jóval kisebb energia kellett ([image: ] 0,1 eV).
Eddigi eredményeink alapján az 5-fluorcitozin dezaktivációja inkább a második útvonal mentén játszódik le. Az itt talált gát pedig magasabb, mint a citozin legalacsonyabb gátja, így ez magyarázhatja a különbséget a két molekula élettartamában.
[1] Blancafort et al., J. Phys. Chem. A 109, 20 (2005), 4431-4436.
[2] Lobsiger et al., J. Phys. Chem. B 118, 11 (2014), 2973-2984.

